b"\n_START_ARTICLE_\nCadira romana\n_START_PARAGRAPH_\nLes cadires romanes per a persones de rang podien constituir peces d'especial bellesa i s\xc3\xadmbol de poder. La m\xc3\xa9s important era la cadira curul, per als m\xc3\xa9s alts magistrats. La seguia la bisellium (doble cadira), l'\xc3\xbas de la qual era concedit a personatges notables; per ser traslladat assegut, la cadira usada era la cadira gestat\xc3\xb2ria o fert\xc3\xb2ria._NEWLINE_Els autors antics esmenten algunes altres cadires que portaven el nom segons el prop\xc3\xb2sit per al qual estaven fetes: sellae balneares, sellae tonsoriae, sellae obstetriciae, sellae familiaricae v. pertusae, i altres. Les cadires d'\xc3\xbas ordinari eren de gran varietat, mostrant la diversitat de gustos; han estat descobertes en excavacions o apareixen en antigues pintures (frescos). Algunes es conserven a museus italians. _NEWLINE_Un altre tipus de cadira eren les dels cavalls (sellae eq\xc3\xbcestres)."